b'\n_START_ARTICLE_\nAdam Vissitajev\n_START_PARAGRAPH_\nAdam Movsarovit\xc5\xa1 Vissitajev (vene keeles \xd0\x90\xd0\xb4\xd0\xb0\xd0\xbc \xd0\x9c\xd0\xbe\xd0\xb2\xd1\x81\xd0\xb0\xd1\x80\xd0\xbe\xd0\xb2\xd0\xb8\xd1\x87 \xd0\x92\xd0\xb8\xd1\x81\xd0\xb8\xd1\x82\xd0\xb0\xd0\xb5\xd0\xb2; s\xc3\xbcndinud 24. juulil 1948 At\xc5\xa1hoi-Martani rajoonis T\xc5\xa1et\xc5\xa1eeni-Ingu\xc5\xa1i ANSV-s) on t\xc5\xa1et\xc5\xa1eeni tsirkuseartist (k\xc3\xb6ielk\xc3\xb5ndija), Venemaa rahvakunstnik._NEWLINE_K\xc3\xb6ielk\xc3\xb5ndimisega hakkas ta tegelema 10-aastaselt. 1988. aastal l\xc3\xb5i ta tsirkusenumbri "Duett k\xc3\xb6iel", kus ta esines koos Aina Vissitajevaga. Nende duett esines koos palju aastaid. Nad olid ainus esinejapaar Venemaal, kes esitas oma tsirkusenumbri ilma julgestuseta (numbri algusest l\xc3\xb5puni), kuigi Adam on alla kukkunud kuuel ja Aina \xc3\xbchel korral._NEWLINE_2002. aastal \xc3\xbcletas Vissitajev Dagestanis trossil 53 meetri laiuse kuristiku. Tross asus 194 meetri k\xc3\xb5rgusel veepinnast. Edukas sooritus kanti Guinnessi rekordite raamatusse.\n_START_SECTION_\nIsiklikku\n_START_PARAGRAPH_\nTema abikaasa on Aina Vissitajeva.'